OpenLLM-France/wikimedia huggingface dataset:
# Guerzenneu Breih-Izel/Er Chignan ag en Ejon

Oberennoù damheñvel pe handelvoù all zo ivez, gwelout Ar glesker hag an ejen.
| ◄ Er Vran hag er Luhern | Er Chignan ag en Ejon | En deu Véajour ► |
* Un dé ur chignanñig un éjon e huélas
* E pérat er héauten é kreiz er pradeu glas,
* Bras e oé en éjon la distér e oé ean,
* Distér él un ui iar, rak ma oé ur chignan.
* Neoah er lonnig peur e lar én é galon :
* « Perak ne vehen mé ker bras él un éjon ? »
* Più en dehé kredet ? Er jalouzi eùé
* E mésk er chigñanned e gavér guéhavé.
* Ataù er chignan-men a jalouzi karget,
* Hag opén kement-sé, én é chonj aheurtet,
* Um laka de foèuein eit brasat é gorvig.
* Mes haer en des gobér, chom e hra bihañnik.
* « Laret d’ein, emé ean d’é vredér chignañned
* E saúé drest en deur ou fenneu de sellet,
* « Laret d’ein, bugalé, mar don ker bras èl-dou. >
* Er rémen e hoarhé, e hré goab anehou.
* — « Ker bras èl un éjon ! Kollet é hou spered.
* « Etal-dou, foenourig, nitra ne seblantet >
* Hag er chignan amoèd e zalhé de foèmein.
* — Ama, emé ean hoah, nitra ne vank mui d'ein ?
* — « Nitra ! ne spiret ket, e laré é vredér,
* « Etal ur lon ker bras ataú é oh distér.
* « E rauk en ingalein, labour e gaveet
* « Ha kaer hou pou gobér chignan e chomeet. »
* Nezé lan a gounar chetu ean hoah ur huéh
* E seúel, é foeúein, e termal hemb dichuéh.
* Mes o glahar ! dré fin astennein é grohen
* Er foèuourig e chom ramblet ar en dachen.
* Edan en histoér-men é splann ur huirionné
* Hanauet mat ér bed, mès ankouéheit eué :
* En nep e fal dehou lemel ag é huid stad
* Berùikin ar en doar n’hellou kavouit chans vat.
* Mar d’oh gannet chignan, chomet er péh ma oh,
* Ha ne houlennet ket donet de vout brasoh.
* Rak allas ! pe glaskér um seùel ré ihuel,
* Liés a huéh kentoh é koéher ré izel.
# Ar glesker hag an ejen

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Ar Glesqer hac an Ijen, gant Guillaume Ricou, 1828
* Ar glesqer hac an hegen, gant Pierre Désiré de Goësbriand, 1836
* Er Chignan ag en Ejon, gant Stefan ar Strad
# Ar glesqer hac an hegen

Oberennoù damheñvel pe handelvoù all zo ivez, gwelout Ar glesker hag an ejen.
| ◄ | Ar glesqer hac an hegen | Ar raz qær hac ar raz divar ar mæz  ► |
Ar glesqer, pe mar de guelloc’h, ar ran,
A velas un hegen, lard, huel ha ledan.
Hi, qement hac ur vi,
(Ha bec’h aoalc’h gat-hi,)
En em, hastennas, dre avi,
Evit paraat, mar-g-ell, an aneval cornec,
Ha, dre ma plante c’huez en he c’hoff calonec,
O poursu mui-oc’h-mui : Petra songit, va c’hoar ? Ha taust on-me deza ? — Mæs he-bèn a lavar : Allas nan ! — Nac an taul-ma ? —
Pell e moc’h. — Taust on brema ? —
Cals a vanq, va c’hoaric qez.
Qement a ras, o planta c’huez
En he c’hroc’hen, ma crevas
Ha mervel marv-miq var ar plaç.
Ar bed so leun a dud ne dint qet furroc’h tamm ; Ur bourc’his a savo ur palæs neve-flamm, Evel ur prinç ; ar prinç, d’e dro, A fell deza cass ambassadourien, Evel ur roue, da bell-vro ; Prinç a garfe douguen ar gurunen ; Marquis a garfe caout paget ; An oll a ve o clasq pignat bepret.
# Ar Glesqer hac an Ijen.

Oberennoù damheñvel pe handelvoù all zo ivez, gwelout Ar glesker hag an ejen.
| ◄ Ar Marmous hac al Louarn. | Ar Glesqer hac an Ijen. | Ar Marc’h hac al Leön.  ► |
FABL 35.
Ar Glesqer hac an Ijen.
Eur glesqer a laca e fenn
Bea qen teo hac an ijen ;
Ma commanças d’en em c’hoëzi,
Hac e mab lavaret dezi :
Lest ho c’hantrepris direzon ;
N’en deus qet a gomparezon
Entre’r glesqer hac an ijen :
Eur zotis eo dec’h e gompren.
Ma en em c’hoez a neve ﬂam.
Ar mab a grias : ô ! ma mam,
Hac e creufac’h var ar blassen,
N’efet james dreist an ijen.
Qement neuse en em c’hoesas,
Ha zouden eno e creuvas.
Sans moral.
Darn eus an dud so caër ha coant
A darn-all a so puissant ;
Dam ho deus sqient ha furnes,
Darn-all ho deus pinvidiges.
Pep-hini ac’hanomp a gle
Contanti deus e galite.
Da gompagnon so caër formet
Ha te a so pur a speret,
Ha dre ze bezomp courajus
Hep beza james avius,
Rac caliteo mad ar bed
Ne vent oll da unan roët.
# An Azen gwisket gant kroc’hen al leon

Oberennoù damheñvel pe handelvoù all zo ivez, gwelout An azen gwisket gant kroc’hen al leon.
| ◄ Ar C’hoziad hag an tri den yaouank | An Azen gwisket gant kroc’hen al leon | Ar Gelionen hag ar c’har ► |
Eun azen em wisket e kroc’hen eul leon Triouac’h leo tro-war-dro a daule ar spouron ; Ken ho pije gwelet ar chatal hag an dud Rag eul loen ken dister tec’het, bras ha munud.
Pa gerze, lorc’h ennañ evel eur roue bras, Alanig al louarn war e hent a gavas ; Ha d’e spontañ muioc’h : — Prenvig douar ! ’mezañ, Kerz diouziñ-me raktal, pe me ya d’as frikañ ! —
— Ma ! ma ! eme Alan, perak e teus komzet ? Ma ’tije roet peuc’h n’em oa ket d’anavet, Daoustañ ma out disneuz, dre va feiz a louarn, Hag e teu ’maes, lorgnek, eun tam beg da ziskouarn !
Me a oa aonik-dall pa ’z eo deut da vouez kre D’am lakat dianken, euzus evel ma e : Rak he ferc’hen, ’onn ’vat, eur goasañ tronpilher, ’Zo, da veañ ’widoñ, re veulbes ha ponner !
’C’han ta, autrou leon, ma n’oc’h ket eun azen, Poent eo diskouez a zo kalon en ho kroc’hen : Me ’wel eur pautr milin, eur vaz gantañ, arru, Hag en deus da laret eun dra bennak d’ac’h-hu ! —
Ha setu al louarn en e doull o lampat Da zellet ac’hane seder ous ar flipat. Paour-kaes azen ! Kaer ’n eus gwinkal ha diswinkal, Ha blejal ken a lak an oll treo da strakal,
Seul-mui ’vez klask danta, seul-mui ’vez konnari, Seul rustoc’h war e gein ’mañ ar fust o c’hoari… Kals tud oa souezet p’edo ar pautr Martin O kas a vazadou al leon d’ar vilin.
Meur a zod en em wisk e dilhad eun autro, ’Vez muioc’h stad ennañ ’vit pa ve penn ar vro ;
Gortoet, ma zud keis, ha mar tigor e veg E teuio da skrijañ ’vel eun azen gorneg !
# An Azen guisqet croc’hen al Leön.

Oberennoù damheñvel pe handelvoù all zo ivez, gwelout An azen gwisket gant kroc’hen al leon.
| ◄ An Ecreviç hac e Merc’h. | An Azen guisqet croc’hen al Leön. | Ar Glesqer hac al louarn.  ► |
FABL 88.
An Azen guisqet croc’hen al Lëon.
Eun azen a voa egaret,
Dre eur forest vras o redec,
Eur c’hroc’hen leön a gavas
Ha gant ennes en em voisqas.
An oll loenet-all spourounet
A gommanç redec allarmet :
Ma clascqe aneàn e vest
A beb coste dre ar forest.
P’er guelas, e voe zoezet,
Dre ar fesson-ze dic’hiset.
Mæs estonetoc’h e voe c’hoas :
An azen d’e gaout a deuas
Gant bleujadenno direzon
O clascq yudal evel al leön.
E ziou scouarn dizolo chomet,
E vest gante a so lammet,
En eur lavaret evellen :
Ma c’hamallat coant an azen,
Trompl ar re-ally er blazen ;
Mèn anve facil da c’hoari,
Ne oufes qet ma zrubulli.
Sans moral.
Ne gemer qet eur galite
Ma na pe ’neï en guirione :
N’en em vant qet bea zavant
Mar dout eun azen ignorant,
Na beza nobl ha pinvidic
Mar dout eur paour qez reuzeudic ;
Rac pa voefer ar voirione,
E vi goapeet dre ar c’hontre.
# Ann azen eur c’hroc’hen leon enn-dro d’ezhan

Oberennoù damheñvel pe handelvoù all zo ivez, gwelout An azen gwisket gant kroc’hen al leon.
| ◄ Sokrat, ar fur | Ann den diazez hag ann diou intanvez  ► |
Enn dro d’ezhan eur c’hroc’hen leon, Eunn azen euz ann azena, Evit-han da vout digaloun, A lakea ann holl da grena. Kement penn hini her gwele ’Vel a-raok ann diaoul a rede, Hag o tec’het e vijet c’hoaz, Anez he skouarn a zifoupaz, Enn eunn taol, he begik er meaz. Ann dra-ze eo a reaz anaout Ne ket dioc’h he lost mont d’ar maout Na d’ann azen dioc’h he groc’hen. O welet piou voa, ha pe zen, Marzin a grog enn eur penn-baz Ha kerc’h d’he ler e roud ar bas. Ar re ne c’houient ket ann dro A choume mantret tro-war-dro,
O welet o vont ’raok Marzin Eur seurt pikol leon d’ar vilin.
E peb bro ez euz kalz a dud Hag a zo treud e-skoas ho brud. ’Vel aered, enn nevez amzer, Ma taolfe darn kroc’hen ho ler, E ve anavezet a-bred E pe benn ema ho spered. Gant ann dra-ze n’en em douellomp, Oc’h begik hor skouarn diouallomp !
# An azen gwisket gant kroc’hen al leon

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* An Azen guisqet croc’hen al Leön, gant Guillaume Ricou ;
* Ann azen eur c’hroc’hen leon enn-dro d’ezhan, gant Gab Milin ;
* An Azen gwisket gant kroc’hen al leon, gant Emil Ernod
* En Azen gusket get krohen er Lion gant Stefan ar Strad
# Guerzenneu Breih-Izel/En deu Véajour

| ◄ Er Chignan ag en Ejon | En deu Véajour | En Azen gusket get krohen er Lion ► |
* Job Talhouet ha Iehann Kerlé
* E ié ou deu d’er foér, un dé,
* Chetu kavet de Job Talhouet
* Un dra benag édan è droed.
* Ean e sel, ha petra e huél ?
* Ur iah a blad é misk en dél
* Béan é ma skrapet, digoret
* Ha lan a eur é tiske bet,
* « Aveit-omb ni napéh ur joé !
* E lar kentéh Iehan Kerlé.
* — « Ne laret ket : aveit omb ni,
* E mé en al, hui e fari !
* « Laret kentoh : aveit on mé,
* « Ha hui larou er huirioné. »
* Goudé, hemb deviz é kerhant.
* Més bén un herrad é huélant
* Ur vanden laéron é tonet
* « Kollet omb, e lar Job Talhouet.
* « Ur fal afér aveit omb ni ! »
* — « Laret kentoh : « aveit oh hui »
* E reskond dehou é gonsort
* « Rak nen dé tam erbet er sort. »
* Ha oeit pelloh Iehan Kerlé.
* Chomet é unan kaèr nezé,
* Er peurkèh Job e zou tapet
* Hag é ialh eur doh-tou laèret.
* Reit d’er réral lod ag hou joé ;
* Rak hous unan, ér leuiné,
* Hous unan, é veet eùé,
* Pe zei en déieu a dristé.
# Ar wezenn-derv hag ar bennduenn

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Ar vezen derv hac ar benduen, gant Pierre Désiré de Goësbriand ;
* An Derven hag ar Benduen, gant Goulven Morvan
* En Derùen hag er Gorzen, gant Stefan ar Strad
# Ar vezen derv hac ar benduen

Oberennoù damheñvel pe handelvoù all zo ivez, gwelout Ar wezenn-derv hag ar bennduenn.
| ◄ An osac’h oaget hac e diou vestrez | Ar vezen derv hac ar benduen | Ar guiozen hac he c’hamaradez ► |
Ar vezen derv a gomzas evellen,
Un deiz oc’h ar benduën : Lec’h oc’h eus, a gaff din, da dammal ho crouër ;
Laouenan evit-oc’h a so eur bec’h pounner ;
Distera lomm avel a laca faç an dour
Qement laret ne qet flour,
Ho contraign da stouët ho qein ;
Ha me, qen ferm evel ar vein :
Ouspenn, dimeus an heaul e harzan an tomder ; Ne ran van rac neb goall amser.
Ezen evidoc’h so tourmant ;
Tourmant, din, ezen a seblant.
Ha c’hoas, ma vizec’h deut ama, er voasqeden
A ren em c’hichen tro-var-dro,
Hir ha ledan var ar bro,
Dioc’h an arneu ho tioalfenn :
Mæs ne veler nemeur ac’hanoc’h o sevel
Nemerd var bordou leïz eus a vro an avel.
An natur a so bet en oc’h andret criz bras.
Ar benduën a respontas : Ho truëz em andret, dimeus ho calon vat,
(Ha va bennos gueneoc’h,) a so eur merq anat ;
Mæs bezit disourci : an avel evidoc’h
Mu’guet din so dougeaploc’h ;
Me a bleg, mæs ne dorran qet.
Betehenn, c’hui oc’h eus allet
Oud an arneu hac e arraich
Herpel calet eb caout dommaich ;
Mæz chommomp betec an nos.
Ne oa qet achu mat e c’haus,
Chetu o tont a benn-err
Terrupla map, pounera barr-amzer
A oe ganet biscoas e corn ar goal-arn-ster.
Ar vezen derv a harpas crenn,
Ar gorsen a blegas e fenn.
An avel a boez muï-oc’h-muï,
Qement ha ma tisplantas an hini
A behini ar beq a tise oc’h ar loar
Hac a blante e lost e calon an douar.
# An Derven hag ar Benduen

Oberennoù damheñvel pe handelvoù all zo ivez, gwelout Ar wezenn-derv hag ar bennduenn.
| ◄ Ar Vosen var ar Chatal | An Derven hag ar Benduen | An Tiec, ar Mestr mevel, ar potr saout hag ar Big ► |
* Eun deiz e clevet an Derven
* O lavaret d’ar Benduen :
* « Ne ket ep abeg a dra sur
* « En em glemit euz an natur ;
* « Bet eo, ep lavaret geier
* « Eur guir lesvam en ho kenver.
* « Eul laouenan, eur gellienen,
* « A zo re zam deoc’h da zougen ;
* « Eur mouch avel, eun ezennik,
* « A ra deoc’h plega ho pennik.
* « Ma vije c’hui da viana,
* « A zafche tost dinme ama,
* « Gant va scourrou braz e c’haljen
* « Oc’h an avelou ho tifen,
* « Evel ma tifennan bemdez
* « Tro var dro an amezegez,
* « Me ro goasked ha goudouren
* « Da gement a zo em c’hichen.
* « Mes c’hui ia du-ze da zevel
* « E tachen ar pevar avel
* « Var ribl an dour, er prajeier
* « En ardanez pep goal amzer ;
* « Eur barr avel, eur gorventen
* « A c’hell ho stleper oc’h torgen. »
* D’ar c’homzou-ze ar benduen
* A lavar oc’h heja he fenn :
* « Amezogez, trugarecaat ;
* « C’hui ’c’heuz eur galon cals re vad !
* « N’o pet nec’h ebet ganeme,
* « Boaz oun da heja evelse ;
* « Me a zo soubl va izili,
* « Hag a c’hoar plega ep terri,
* « An avelou ar re voasa
* « A ia dreist-hon ep va glaza ;
* « C’hui kentoc’h, a ve goal laket
* « Gant an avelou fuloret.
* « Ep dale, credabl, ni velo,
* « Oc’h goal amzer piou a harpo.
* Etre daou setu er woalern
* Coumoullen du ken na lugern :
* Ar gournaouek en he gerc’hen,
* A ioa e counnar o tougen
* Goasa barr avel a zo bet
* Guelet biscoaz ebars er bed.
* Luc’hed a dars, kurun a groz
* E creiz an deiz e teu an noz ;
* Cazerc’h a guez ’vel bolodou
* Hag a dompi ’vel morzoliou.
* Avel a c’hoez, a zourr, a voud
* Pep tra a gren hag a hirvoud.
* Storlocat a ra’n dorojou,
* Stracal a ra an toennou ;
* Tiez a goez dindan ar bar,
* Ar guez a blek bete’n douar
* Cridi a rafet an avel foll
* A ia da zistruj’ ar bed oll.
* Ar benduen a zo hejet
* Bransellet, caset, digaset.
* An derven avad ne ra van
* Delc’her a ra sounn ha dizoan
* Ar potr avel, en he gounnar
* A ra tousmac’h, a ra safar
* Hogen e creiz an abaden
* Setu clever eur stracaden,
* An derven otus zo faoutet,
* He scourrou bras zo discaret.
* He blenchou var al letonen
* A ia da ober baoziaden.
* Ouzoc’h e comzer, tud nerzuz,
* C’hui, potred vad, tud galloudus ;
* Aliez e pakit hoc’h ankou
* O clask ober ho fougeou ;
* Eleac’h an dudigou displet
* A c’hell labourat gant aket
* Hag a vef beteg an termen
* Merket gant ar Mestr souveren.
# Guerzenneu Breih-Izel/En Derùen hag er Gorzen

Oberennoù damheñvel pe handelvoù all zo ivez, gwelout Ar wezenn-derv hag ar bennduenn.
| ◄ En Azen gusket get krohen er Lion | En Derùen hag er Gorzen | Er Veitouréz hag er Podad leah ► |
* Un dé en derùen vras
* D’er gorzen e laras :
* « A dra sur n’hellet ket
* « Trugérékat en Eutru Doué
* « En devout hou kroéet
* « Ker bihan ha ker goann eué.
* « Ar hou parigeu moén nitra n’hellet kemér ;
* « Un énig aveit-oh e zou ur bouiz poñnér
* « Hag en dousan aùél e dreboul lein en deur
* « Hou laka de blégein izél hou pennig peur.
* « Na dishanval on doh-oh hui, tam tra distér !
* « Sellet me fen saúet ken ihuél en amzér
* « Ma touchan gozig bet en Nean !
* « Sellet mem bareu ker ledan
* « Men dé goleit dehé en doar pèl tro-ha-tro !
* « Kaer en des en auél huéhein énné guerso,
* « En aùél e dremén ha me chom plom ataù.
* « Ha hui, korzen, ne hret meit plégein hemb arsau.
* « Ahoèl a pe vehèh édan mem bareu dél,
* « Get joé m'hou koarnehé doh tauleu en harnan.
* « Mes chetu hui durheit a bep tu d'en aué ! :
* Truhé em es doh-oh, o korzen ker bihan. »
* — « Arsaùet, o deruen,
* « A gemér truhé doh-ein,
* E reskond er gorzen.
* « N'em es chet léh d'um glemmein,
* « Rak me Hroéour hag hous hani,
* « D'ein mé kerklous avèl d'oh hui,
* « E vadelèh hemb par en dès eùé diskoeit.
* « Eurus on én tachad, léh ma on bet lakeit.
* « Me houér a drest en doar ne saùan ket ihuél,
* « Me houér é vransellan a pe huéh en aùél ;
* « Ne vern, goah aveit-on e hues léh de zoujein
* « Er gurun é kornal, en aùél é huéhein ;
* « Plégein e liran liés, mès torrein ne hran ket.
* « Ha hui betag bremen plom én hou sau perpet,
* « Derùen ihuél, dihoallet mat
* « A goéh un dé benag a blad ! »
* Embér goudé chetu arriù un taul harnan<
* De huéhein arnehé get er såfar brasan.
* Er Gorzennig e bleg hé fen
* Ha chom e hra plom en Derhuen
* Neoah kriùoh pé kriù en aùél kounaret
* Er bareu dél e huéh atau,
* Hag en Dereuen ihuél a blad e zou koéhet
* Dirak er Gorzen en hé saù.
* Aveit chom én hou saù, pléget ;
* Hui e goéhou, mar um saùet !
# Perrina hag he fodad laezh

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Perrina hac he fodat laez gant Pierre Désiré de Goësbriand
* Perinaik hag he fodad Leaz gant Prosper Proux
* Peronel hag he fodad leaz gant Yann Gere
* Perrin hag he fodad læz gant Goulven Morvan
* Er Veitouréz hag er Podad leah gant Stefan ar Strad
# Guerzenneu Breih-Izel/Er Blei hag er Hi

Oberennoù damheñvel pe handelvoù all zo ivez, gwelout Ar Bleiz hag ar c’hi.
| ◄ Er Veitouréz hag er Podad leah | Er Blei hag er Hi | Er Garel oeit én ur sulér ► |
* Ur héh blei e oé ken tret
* Ma oé séh él un tam koed ;
* Ne oé meit éskern ha krohen
* Goleit get ur vil a bannen.
* Er blei-men e gav un dé
* Ar é hent ur pikol ki
* En doé téhet de valé
* Er parkeu pèl doh é di ;
* Lart e oé, biskoah lartoh
* Hag ur bannen flour dehou.
* Chonj er blei, nitra suroh,
* E vehé bet krog én nou
* Hag er lakat a dammeu.
* Mes ean en doé eit um zihuen
* Dent luem én é chajelleu.
* Er blei enta, soublet é bén,
* E ia de gavet er hi.
* « Eutru, na gaillart oh hui !
* E lar ean dehou get respet.
* — « Ker gaillart él-on mar karet
* E véet, e reskond er hi.
* « Kuiteit hou koėdeu, rak énné
* « Ne gavér meit poén, melkoni,
* « Kerteri liésan eué.
* « Pegement ag hou kansorted
* « E dremén ur vuhé kalet
* « Ha ne gavant bouid de zèbrein
* « Nameit hemb arsaú é skrapein !
* « Deit genein mé, m’er lar d’oh,
* « Ha hui vou kalz eurusoh. »
* — Mes pétra um bou mé d’hobér ? »
* E lar er blei. — « Labour distér,
* E mé er hi, harhal de noz,
* « Pe vou en dud get ou repoz
* « Eit goarn en ti doh er laèron.
* « D’er mestr ha d'er serviterion,
* « Mar a huéh én dé, gobér chér.
* « Hui hel bout sur ér féson-sé
* « Hui e gleuou konzeu tinér
* « Hag hou koalh a friko eùé
* « E vou tollet d'oh de zèbrein. »
* Er blei, e kleùet kement sé,
* Get joé n’hel parat a ouilein.
* E vonet get en hent nezé
* Ean huél goug é gansort kignet.
* Petra é en dra-men ? émé éan,
* — Nitra. — Laret d’ein, mé hou ped !
* — Marsé er chalen e zougan
* E zou kauz d’er péh e huélet.
* — Staget oh enta, mar a huéh,
* E lar er blei, ha n’hellet ket
* « Duhont, dumen ridek dalbéh
* « Na monet, d’er léh ma karet ?
* — Naren, mès ne hran forh erbet.
* — Ama guèl é genein mé
* Eit friko me liberté.
* Ne garehen ket hé hol
* Memb eit kavet un trézol. »
* Ha hemb ar é lerh sellet,
* Oeit er blei éndro d’er hoed.
# Ar Bleiz hag ar c’hi

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Ar C’hy hac ar Bley gant Guillaume Ricou ;
* Ar Bleiz hag ar c’hi gant Gab Milin ;
* Ar Bleiz hag ar c’hi gant Emil Ernod
* Er Blei hag er Hi gant Stefan ar Strad
# Guerzenneu Breih-Izel/Er Garel oeit én ur sulér

Oberennoù damheñvel pe handelvoù all zo ivez, gwelout Ar gaerel eet en eur c’hrignol.
| ◄ Er Blei hag er Hi | Er Garel oeit én ur sulér | Er Pod hoarn hag er Pod doar ► |
* Ur garel tret ha moén, dré un toulig distér,
* En doé gellet, un dé, monet én ur sulér.
* Un herrad kent é oé bet klan.
* Ennou é kreiz er joé vrasan,
* Débrein e hras hé goalh ken ne oè stanbouhet,
* Più e larou en treu e oé bet dismantet
* Get er gomér, en déieu-sé ?
* Ha lart e oé kement nezé
* Ma oé tostig ront él ur voul.
* Mes trouz e gleu doh er vangoér
* Ha chetu hi é klask en toul
* Eit moneit kuit ag er sulér
* En toul nen dé ket mui
* Frank erhoalh aveiti,
* Ha hi e dro hag e zistro.
* « Dré-men neoah emes paset.
* « E mé hi, n’en des chet guerso.
* « Kredein e hran, n’um drompan ket. >
* Ur rah, doh hé guélet é poén,
* E lar : « Perak bout soéhet ?
* « Nezé hou poelleu e oé moén
* « Ha bremen é mant karget.
* « Tret e oeh, me her komèr,
* « A pe oèh deit ér sulér ;
* « Ret é ma véet tret,
* « Er méz a pe iéet. ».
# Ar gaerel eet en eur c’hrignol

Oberennoù damheñvel pe handelvoù all zo ivez, gwelout Guerzenneu Breih-Izel/Er Garel oeit én ur sulér.
| ◄ Ar louarn hac ar raisin | Ar gaerel eet en eur c’hrignol | Ar pod houarn hac ar pod pri  ► |
Guech-all Catellic ar gaërell,
Gant he c’horf hir, moan ha displet,
(Rac clan oa bet, ne oa qet pell,)
En eur c’hrignol, dre un toul henq, oa eêt.
Rentet eno, an dimesell
A ras mollargez a-fesson
A bep-sort, youl he c’halon.
Crigna, dibri ar pez a gar :
N’eus nemerd Doue hac a oar
Peguement a yd nac a guiq
A oe lippet gat ar goantiq !
Goude ober ur seurt frico,
Savet qen lard evel ur c’ho,
Da benn fin ar sizun, goude bea carguet
Disamant da boent leïn, un trous e deus clevet,
Ha dre an toul e fell dezi tec’het.
Allas ! ne elle mui tremen,
Manqet ez eo var ar riboul ;
Mæz caër e devoa trei, ne gave hini qen.
Hema a ranq beza an toul
Dre behini ez oun deut er c’hrignol,
Pemp c’huec’h de so, da hirra-oll.
Souezet oun. Ur ras p’ini e guel e poan,
A lavar dezi qer buan : Er c’hrignol pa antrezzoc’h,
Ho corf, commer, a oa mistroc’h :
Castis e medoc’h, pa zoc’h deut.
Evit monet ac’hann e renqit bea treut.
Ar pez a gontan dec’h a so bet lavaret
Da gals tud-all. Tavomp, rac ne qet ret
Sila an traou qen piz, nac ive qemesqi
Affer an oll gat oc’h hini.
# Guerzenneu Breih-Izel/En Azen gusket get krohen er Lion

Oberennoù damheñvel pe handelvoù all zo ivez, gwelout An azen gwisket gant kroc’hen al leon.
| ◄ En deu Véajour | En Azen gusket get krohen er Lion | En Derùen hag er Gorzen ► |
* Un azen en doé keméret
* Krohen ur lion ar é gani
* Hag en dud e ridé spontet
* De gavet en nor ag ou zi.
* Ne houian ket é pé féson
* Ur pennig a skoharn er lon
* Er méz en doé trézet.
* Chetu ean hanaùet
* Aveit bout ur guir azen,
* Hag un ton aral d’er soñnén !
* En hani e laké tuchant
* Ol en dud de grénein
* D’er gér bremen é ha liant,
* Tauleu bah ar é gein !
* Ur pautr iouank hiniu en dé,
* Un tammig pan édan é fri,
* E sau é ben ihuel d'er lué,
* Um gav finoh aveit hañni.
* En achimant és é guélet
* Nen dé nameit ur hèh amoèd.
* N’er havér ket mui ur pautr fin
* Mes un azen ha nitra kin.
# Guerzenneu Breih-Izel/En dén Avarisius kollet dehou é drézol

| ◄ Er Garel oeit én ur sulér | En dén Avarisius kollet dehou é drézol | Er Pod hoarn hag er Pod doar ► |
* Argant e zou tra didalvé
* Mar ne hrér getou implé.
* Mes a betra é mant pinuikoh, laret d’ein,
* Mar ne hrant implé erbet
* Get en argant ou des tolpet ?
* Er peuran den e zou nezé,
* A dra sur, ker pinùik eldé.
* E han de laret un histoér
* E mes disket pe oén bihan,
* Hag ou lakei de huélet sklér
* E’ ma guir er péh e laran.
* Bout oé un dén avarisius
* En doé un trézol présius,
* Ur som argant biskoah brasoh,
* Ne oé ket ean mestr, mes kentoh
* E drézol e oé mestr dehou,
* Ha ne viùé meit aveitou.
* En é bark en doé ean kuhet
* Hag é galon eùé kevret ;
* E tèbrein hag é ivet,
* E monet hag é tonet,
* Ataú n’en doé chonj erbet
* Meit get é argant karet.
* Ol é blijadur e oé
* Get é drézol noz ha dé,
* Ha liés é hé d’er guélet.
* Mes ur toulour ag er hornad
* E oé un dé doh er sellet
* Hag e geméras en néhiad.
* Er hèh dén, en trenoz, e gav en néh gouli
* Ha chetu ean kentéh é leskel tauleu kri,
* E tennein ar é vlèu él unan diskient.
* Ur véajour e bas étal-d’ou ar en hent :
* « Petra zou degoéhet ?
* E lar hennen soéhet,
* Kollet e hues marsé
* Hou moéz ? Hou pugalė ? »
* — Nepas, é hunad ean, argant emes kollet.
* — Argant ! émen ahoel ? En toul-men e huélet.
* Mes, amoed, perak eué
* Er lakat en toulig-sé,
* De guhet hous argant pé sort chonj e huès bet ?
* Pe vehé hoah brezél, mes brezél n’en des chet.
* Ha ne oé guel d’oh mil guéh
* Er lezel ér gér dalbéh ?
* « Hous argant étal-oh
* « E vehé bet ésoh
* « En impléein de bep termén.
* — De bep termén ! Hola !
* « En argant e dremén
* « Fonnaploh eit mé ta.
* « Ennou biskoah ne douchen,
* — Ama, genoh m’er goulen,
* Perak é ouilet hui nezé ?
* Argant e zou tra didalvé
* Pe ne vé groeit implé getou.
* Mar ne douchèh jamès énnou
* Ur mein lakeit è léh ma oé
* E hrei er memb vad d’oh bamdé.
# Ar pod houarn hag ar pod pri

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Ar pod houarn hac ar pod pri gant Pierre Désiré de Goësbriand
* Ar Pod houarn hag ar Girin gant Yann Gere
* Guerzenneu Breih-Izel/Er Pod hoarn hag er Pod doar gant Stefan ar Strad